ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
17 พ.ย. 2558

สรุปภาวะตลาดภาคเช้า : SET ฟื้นตัว – SET ฟื้นตัวต่อเนื่องจากช่วงบ่ายวาน ด้วย Sentiment เชิงบวกของตลาด ต่างประเทศ คลายวิตกจากเหตุก่อการร้ายในฝรั่งเศส โดยด้านแนวโน้มราคา แม้ยังติดแนวต้าน 1400 จุด และชะลอแรงบวกลง อย่างไรก็ตามยังทรงตัวเหนือระดับ 1390 จุดได้ ทั้งนี้ SET ปิดตลาดภาคเช้าที่ระดับ 1393.41 จุด, +4.79 จุด หรือ +0.34% ด้วยมูลค่าซื้อขายที่ระดับ 1.8 หมื่นลบ. กลุ่มหลักพลังงาน, แบงก์ และ ICT ปิดบวกลบไม่มาก ที่โดดเด่น คือ กลุ่มอาหาร และวัสดุก่อสร้าง ด้วยการนำของ CPF และ SCC ตามลำดับ ด้านตลาดภูมิภาคอยู่ในแดนบวกระดับ 1-2%
กลยุทธ์ที่แนะนำ :  ช่วงบ่าย: คาดยังยืนได้ในแดนบวก หรือมีแนวรับระยะสั้นในช่วงบ่ายที่ 1386-1390 จุด ส่วนภาพรวมช่วงนี้ มอง SET เข้าสู่รอบรีบาวด์ โดยแนวต้านถัดจาก 1400 จุด อยู่ที่ 1410 จุด หากขึ้นทะลุผ่านได้ จะเป็นสัญญาณที่ดีขึ้น เพื่อรอท้าทายจุดสูงระยะสั้นเดิมบริเวณ 1430 จุดอีกครั้ง กลยุทธ์ นักเก็งกำไรเป็นจังหวะเข้าตลาดฯอีกครั้ง ส่วนผู้ซื้อไปแล้ว ถือรอแบ่งขายตามแนวต้านที่กำหนด ทั้งนี้ หุ้นแนะนำตามสัญญาณเทคนิค ได้แก่ ASK (รับ 19.50 ต้าน 21.00 cut 18.90) และ TCMC (รับ 3.98 ต้าน 4.30 cut 3.86)
 